Diari Oficial de la Generalitat Valenciana


Sumari del DOGV 1828, del 17-07-1992 (1992/825474)

RESOLUCIÓ de 24 de juny de 1992, de la Direcció General de Patrimoni Cultural, de la Conselleria de Cultura, Educació i Ciència, per la qual s'acorda tenir per incoat l'expedient de delimitació de l'entorn de protecció del temple i la torre de Santa Caterina Màrtir, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1828

Data del DOGV
:   17-07-1992

Secció del DOGV
:   ALTRES DISPOSICIONS

Número del document
:   1992/825474


Data del document
:   24-06-1992

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 24 de juny de 1992, de la Direcció General de Patrimoni Cultural de la Conselleria de Cultura, Educació i Ciencia, per la qual sácorda tenir per incoat l'expedient de delimitació de l'entorn de protecció del temple i la torre de Santa Caterina Mártir, de Valencia.  
Atès que, pel Reial Decret 1.056/1981, de 27 de març, es va declarar Monument Històrico-artístic, de caràcter nacional, el temple i la torre de Santa Caterina Màrtir, de la ciutat de València.  
Vist l'informe del Servei de Patrimoni Artístic Immoble favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny, del Patrimoni Histèric Espanyol, i 11 del Reial Decret 111/1986, de 10 de gener, per al desenvolupament parcial d'aquesta llei, la Direcció General de Patrimoni Cultural ha resolt:  
Primer  
Incoar expedient de delimitació de l?entorn de protecció del temple i la torre de Santa Caterina Màrtir, de València.  
L'entorn de protecció queda delimitat en els annexos què s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcadessa-presidenta de l'Ajuntament de València i fer-li saber que, d'acord amb allò que estableix l'article 16 de la Llei 16/1985, de 25 de juny, aquesta incoació determina la suspensió de les llicències de parcel·lació, edificació o demolició a la zona afectada i dels efectes de les ja atorgades, i que, segons l'article 19 en relació amb l'11 del citat cos legal, la realització d'obres en aquesta zona haurà de ser autoritzada per la Direcció General de Patrimoni Cultural.  
Quart  
Que, d'Acord amb allò que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, es notifique aquesta resolució a les persones interessades, als efectes oportuns, i al Registre General de Béns d'Interès Cultural per a l'anotació preventiva.  
Cinqué  
Que aquesta resolució, amb els annexos corresponents, es publique en el Diari Oficial de la Generalitat Valenciana i en el Butlletí Oficial de l?Estat.  
Cosa que es fa pública als efectes oportuns.  
València, 24 de juny de 1992.   
La Directora General de Patrimoni Cultural:   
Evangelina Rodriguez Cuadros.  
ANNEX I  
Justificació de la delimitació proposta  
La delimitació de la proposta es justifica d?acord amb els criteris següents:  
- Parcel·les que limiten directament amb la que ocupa el BIC, on qualsevol intervenció que es realitze pot afectar-lo, tant visualment com físicament.  
- Parcel·les que recauen al mateix espai públic que el BIC i que en constitueixen l?entorn visual i ambiental immediat, on qualsevol intervenció que es realitze pot suposar una alteració de les condicions de recepció d'aquest o del caràcter de l?espai urbà.  
- Espais públics en contacte directe amb el BIC i les parcel·les enumerades anteriorment, que formen part de l'ambient urbà immediat.  
- Edificacions o qualsevol element del paisatge urbà que, encara que no tinguen una situació de proximitat amb el BIC, n'afecten de forma fonamental la percepció.  
ANNEX II  
Area de protecció  
A) Descripció literal de la delimitació  
Origen: mitgera de la primera illa de coses de l'alineació oest del carrer de Sant Vicent.  
Sentit: horari.  
Línia delimitativa: des de l'origen continua per la mitgera cap a l'interior de l'illa, gira cap al nord, continua per la part posterior de l'edifici, gira cap a l'oest per la mitgera del primer edifici que troba fins que arriba a l'alineació est del carrer de Jofrens, per on continua fins a l'alineació del carrer dels Drets, puja per aquest carrer fins al cantó amb el carrer de les Mantes, puja per l'alineació nord-est del carrer de Martín Mengod i, en aquesta direcció, puja fins la primera mitgera del carrer, puja per aquesta fins a l'alineació sud del carrer dels Canvis, que recorre fins al carrer d'Ercilla, l'alineació nord del qual recorre fins al carrer de Sabaters de Xiquets, puja tot seguit pel cantó del carrer d'Adobadors i el creua en perpendicular fins que troba la mitgera del primer xamfrà de l'illa del carrer de Sabaters de Xiquets, passa per les parts posteriors dels edificis d'aquesta illa que donen a aquest carrer, a la plaça de la Mare de Déu de la Pau i ix al carrer de Tapineria per la mitgera nord del segon edifici del carrer en l'alineació oest, puja per ací fins que troba l'alineació nord i oest del carrer de la Verònica, per on puja fins a l'alineació nord del carrer de Corretgeria, ix a la plaça de la Reina i arriba al vèrtex nord del carrer de Cabillers, per la línia de la vorera, recorre des d'aquest vèrtex l'alineació est de la plaça de la Reina, entra per la mitgera est del segon edifici del carrer de la Pau en l'alineació sud, en recorre la part posterior i les de l'edifici xamfrà al seu contigu, ix per la mitgera d'aquest darrer al carrer de Sant Vicent i el creua fins al punt d'origen.  
B) Delimitació gràfica   
S'hi adjunta plànol.  
Veure imatge